OzLabs/hebrew-wiki-articles huggingface dataset:
טונר

מיכל טונר

טונר היא תערובת אבקתית המשמשת להטבעת הטקסט והתמונות על הנייר במכונות צילום ובמדפסות לייזר.

במקורה הייתה האבקה מורכבת מתערובת של פחם ותחמוצת ברזל. כיום מכילה התערובת גם פולימר נמס בחום המשפר את איכות הצמדת האבקה לדף.

במכונות הצילום הראשונות הייתה האבקה ממוקמת במכל בתוך המכונה, אותו ניתן היה למלא מחדש. בשנת 1984 הוציאה חברת היולט פקארד את מדפסת הלייזר הראשונה שהוטענה באמצעות מחסנית טונר. כיום רוב מדפסות הלייזר ומכונות הצילום פועלות בדרך זו.

להדפסות צבעוניות נעשה שימוש באבקות טונר בצבעים ציאן, מג'נטה, צהוב ושחור.

בישראל, את מיכלי הטונר ניתן להשליך למכלי האיסוף של הפסולת האלקטרונית בתום השימוש לצורכי מיחזור. אפשרות אחרת היא מילוי מחדש של הטונר בחנויות שמאפשרות זאת.

==קישורים חיצוניים==

קטגוריה:הדפסה
קטגוריה:צבעים
קטגוריה:אבקות
שבת הארץ

שבת הארץ הוא ספר של הראי"ה קוק העוסק בשמיטה. הספר, שיצא לאור לראשונה בתחילת שנת ה'תר"ע (שלהי 1909), עוסק בשמיטה מן ההיבטים המחשבתיים וההלכתיים ובולט בו הדיון בהיתר המכירה, שהרב קוק התיר את השימוש בו.

==חלקי הספר==
*הקדמה - חלק מחשבתי העוסק בשנות השמיטה והיובל, מתוך מבט לאומי של עם ישראל, ובסגולתו הרוחנית של העם שמתבטאת באופן מיוחד במצוות התלויות בארץ.
*מבוא - חמישה עשר פרקים העוסקים באריכות ביסודות דין השמיטה בזמן הזה ובביסוס היתר המכירה. הרב עובדיה יוסף הסתמך על יסודות אלה בפסיקתו ובשיעורים שמסר בעניין התר המכירה.
*שבת הארץ על הרמב"ם - החלק המרכזי של הספר הוא הערות וסקירת השיטות השונות בהלכות שמיטה שערך הראי"ה על סדר הלכות שמיטה ויובל שבספר זרעים של הרמב"ם. בחלק זה מובאות מדברי הראשונים על התלמוד כולו, וכן אחרונים רבים, על סדר הלכות הרמב"ם, בדומה לדרכו של הספר בית יוסף. חיבור דומה ערך הראי"ה על חמשת הפרקים הראשונים בהלכות כלאים לרמב"ם, בשם חוקות הארץ. 
:המהדורה שנדפסה בחיי הראי"ה, והמהדורות שבאו בעקבותיה כוללות רק את הפרקים העוסקים בשמיטת קרקע, וחלק מהפרק העוסק בשמיטת כספים, והפרקים העוסקים בדיני יובל ובתי ערי חומה וערי הלויים לא נכללו בה.
:שני ספרים אלה יצאו בשלמותם, במהדורות עם הוספות רבות על ידי מכון התורה והארץ.

*קונטרס אחרון - בו ליקוטי פסיקות הראי"ה בהלכות שמיטה ממקורות שונים.

==מחומרות הראי"ה בענייני שמיטה==
אף שהראי"ה הקל בעניין היתר המכירה, הוא החמיר בכמה פרטים בהלכות שמיטה:
*אוקומי פירא - בשונה מפסיקת החזון איש, לדעת הראי"ה אסור לעשות בשמיטה מלאכות לאוקומי פירא.
*שפיכת יין הבדלה - כתב הראי"ה .

==מהדורות נפוצות==
הספר יצא לאור לראשונה בירושלים בחיי הראי"ה בשנת ה'תר"ע (1909). על פרסום מהדורה זו היו טענות בין היתר מהרב חיים ברלין.

מהדורה שנייה עם תיקונים והוספות יצאה לאור על ידי האגודה להוצאת ספרי הראי"ה קוק בשנת תרצ"ז (1937). במהדורה זו ציין הרב צבי יהודה את מקורות השיטות שאותן מבאר הראיה. לאחר מכן יצא במספר מהדורות בהוצאת מוסד הרב קוק.

בשנים תשנ"ג - תשס"ח יצא הספר במהדורה מחודשת ונרחבת (בשלשה כרכים) בהוצאת מכון התורה והארץ, עם הוספות של דברים מכתביו, הערות הרצי"ה מכתביו, וכן הערות, ומקורות ו"תוספת שבת" מחברי המכון. מהדורה זו כוללת גם את שבת הארץ על הפרקים ברמב"ם שעוסקים בדיני יובל, ולא נכללו במהדורות הקודמות.

בשנת תשע"ד הוציא הרב יהושע מגנס את ספרו 'תורת שבת הארץ', ביאור על המבוא ההלכתי לספר שבת הארץ, הכולל ביאורים ועיונים.

בשנת תשמ"ז הוציא הרב עוזי קלכהיים את ספרו 'שירת האומה לארצה', בו הוא מבאר את ההקדמה ההגותית של הראי"ה לספרו. בשנת תשפ"ב הוציא המכון התורני אור עציון ביאור נרחב להקדמת ספר שבת הארץ, מאת הרב חיים דרוקמן. בראש הספר מובאת ההקדמה עצמה מתוקנת, מפוסקת מחדש ומלווה בציוני מקורות.

==קישורים חיצוניים==

* 
* 

==הערות שוליים==

קטגוריה:ספרי 1909
קטגוריה:שמיטה ויובל
קטגוריה:ספרי הלכה: אחרונים
קטגוריה:משנה תורה
כיכר הולנד

כיכר הולנד היא כיכר בירושלים, הקרויה על שם ממלכת הולנד ולזכר הצלתם של יהודים בהולנד על ידי הולנדים בתקופת השואה. הכיכר נמצאת בקצה שדרות הרצל בין שכונת בית וגן ושכונת קריית היובל לבין הר הרצל, בצומת הרחובות הפסגה, קריית היובל, עין כרם והזיכרון. 

בצידה המערבי של הכיכר נמצאים הכניסה הראשית אל מתחם הר הרצל, מוזיאון הרצל, רחבת יד ושם, הפסל מחווה לירושלים ונקודת תצפית אל עבר יער ירושלים ושכונת עין כרם. בצידה המזרחי של הכיכר נמצאים אכסניית בית וגן, מכון מדעי טכנולוגי להלכה, מכון התלמוד הישראלי השלם, ו"גן הר הרצל הקטן", ישיבת בני עקיבא נתיב מאיר וישיבת שפע מקור חיים. בחלקה הדרומי של הכיכר נמצאת תחנת הרכבת הקלה הר הרצל, תחנת הקצה המערבית של הקו האדום, ולצידה מסוף אוטובוסים וחניון "חנה וסע" תת-קרקעי.

== גלריה ==
<gallery>
קובץ:The Herzl Museum IMG 1153.JPG|מוזיאון הרצל
קובץ:Jerusalem - Homage to Jerusalem - Stabile.jpg|הפסל מחווה לירושלים ונקודת תצפית אל יער ירושלים ועין כרם
קובץ:תחנת הר הרצל - 1.jpg|"תחנת הרכבת הקלה - הר הרצל" ואכסניית בית וגן
קובץ:יד הרב הרצוג - 1.jpg|מכון התלמוד הישראלי השלם
</gallery>

== קישורים חיצוניים ==

קטגוריה:הר הרצל
קטגוריה:בית וגן
הולנד
חברה חדשה לקניית ומכירת קרקעות

חברה חדשה לקניית ומכירת קרקעות הייתה חברה ציונית שנועדה לקנות, למכור ולהכשיר קרקעות בארץ ישראל, הן קרקעות עירוניות והן קרקעות חקלאיות.

==היסטוריה==
החברה הוקמה ב-1912 בארץ ישראל כחברת מניות ובראשה הועמדו מנחם שינקין, יהושע גולדפרב, צבי פוגלסון ויוסף אליהו שלוש. בין רוכשי המניות היו יהודה לייב פישמן מימון (שהצטרף להנהלה), דוד ילין ומלכיאל מני.

בשל ניגוד אינטרסים נדרש שינקין לפרוש מהנהלת החברה, כי זו התחרתה בהכשרת הישוב, ששינקין, כאחד מנציגי הוועד האודסאי של "חובבי ציון" היה מהאחראים על המשרד הארצישראלי ועל חברת הכשרת היישוב.

במהלך מלחמת העולם הראשונה צברה החברה חובות ולכן אחרי המלחמה המעיטה בפעילות ובמהלך שנות ה-20 של המאה ה-20 התפרקה.

הרכישה הראשונה שביצעה החברה היו כ-2,000 דונם מאדמות סלמה, כרבע מהאדמות נמכרו לאיכרים מפתח תקווה, היתרה הוצעה לאחוזת קורסק אולם אנשיה החליטו לא לרכוש את האדמה.

החברה רכשה אדמות נוספות בתל אביב (כרם התימנים, כרם רמדן, (מזרחית מציר יהודה הלוי, עליה נבנה ביהח"ר לודז'יה) אדמות משהראוי, אדמות בדרני), ואת רובן פיתח ועד תל אביב שהחתים את הקונים על התחייבות לקיים את תקנות העיר. המקומות נוספים בארץ התחרתה החברה החדשה לקניית ומכירת קרקעות בהכשרת היישוב ולעיתים הציע מחיר גבוה מזה שציעה הכשרת היישוב, אולם עסקאות אלו לא הבשילו לביצוע.

על פי בקשת הוועד האודסאי, איתרה החברה החדשה לקניית ומכירת קרקעות, אדמות מתאימות בירושלים, אותן רכשה עבור הוועד האודסאי מידי סוחר הקרקעות חכמשווילי, השכונה שהייתה אמורה לקום שם לא קמה בשל פרוץ המלחמה. למעשה נרכש שטח אדמה גדול יותר מאשר ביקש הוועד האודסאי ואת היתרה מכרה החברה החדשה לקניית ומכירת קרקעות, ברווח, לקונים פרטיים. נחתמו גם חוזים לרכישת שטחים נוספים בהר הצופים.

בהר כנען רכשה החברה החדשה לקניית ומכירת קרקעות, כ-14,000 דונם מידי קלווריסקי, נציג יק"א, כמחצית מהאדמה נמכרה ברווח לקבוצת האחוזה מאונגני, והיתרה נמכרה עד סוף מלחמת העולם הראשונה.

בחיפה רכשה החברה שטחים ליד הטכניון ועל הכרמל ומכרה אותם ברווח.

===רכישת אדמות הר הצופים===
בקונגרס הציוני ה-11 (1913) הוחלט על הקמת האוניברסיטה העברית בירושלים אוסישקין פנה לחברה בבקשה להתחיל במגעים לרכישת שטח אדמה מתאים. התחילו במגעים אלו עורכי הדין מלכיאל מני ודוד ילין ששמעו שסר ג'ון גריי היל מעוניין למכור את מעון הקיץ שלו שבראס אבו חרוב על הר הצופים. סר היל היה מיודד עם רוכש הקרקעות וסוחר-הספרים בנימין בן-ישראל ברשטיין (בנימין עברי) ולכן ערבו את עברי במשא והמתן. אבל הוועדה שהוקמה לצורך הקמת האוניברסיטה החליטה לא לערב חברות פרטיות בתהליך הקמת האוניברסיטה ולכן העבירה החברה את המשך המשא ומתן לרופין ולמשרד הארץ-ישראלי.

==קישורים חיצוניים==
*
*גדעון שילה, "[http://www.snunit.k12.il/heb_journals/katedra/58084.html שיעור בציונות - חידת העלמו של 'חואג'ה עברי']" באתר סנונית, מתוך קתדרה 58, 1990

==הערות שוליים==

קטגוריה:ארגונים ציוניים
קטגוריה:חברות ביישוב
קטגוריה:גאולת אדמות בארץ ישראל
התאבדויות בדרום קוריאה

שיעור התאבדות לפי מין וגיל בקוריאה הדרומית 2012 (לכל 100,000 אנשים).
שיעורי עוני לפי גיל. שעור העוני של קשישים בקוריאה הדרומית הוא הגבוה ביותר בין מדינות ה-OECD
בעיית ההתאבדות בקוריאה הדרומית נרחבת וקשה במיוחד. קוריאה הדרומית בעלת שעור ההתאבדויות השני בגובהו בעולם על פי WHO, והגבוה ביותר בין חברות ה-OECD.

אחד הגורמים המעלים את שעור ההתאבדויות הכללי בקוריאה הדרומית ביחס לשאר מדינות העולם המפותח, הוא שעור גבוה של התאבדויות בקרב קשישים. על פי הערכות, השכיחות בקרב קשישים דרום קוריאנים מושפעת מעוני, עם כמעט חצי מאוכלוסיית הקשישים אשר חיים מתחת לקו העוני. בשילוב עם רשת ביטחון כלכלית-חברתית לקויה לקשישים, התוצאה היא שרבים מעדיפים להרוג את עצמם כדי לא להיות עול כלכלי על משפחותיהם, שכן המבנה החברתי הישן שבו ילדים דואגים להוריהם, דעך באופן משמעותי במאה ה-21. בהתאמה לאמור, אנשים המתגוררים באזורים כפריים נוטים להיות בעלי שיעורי ההתאבדות גבוהים יותר.

עם זאת, מאמץ הממשלה להקטין את שיעור ההתאבדויות הראה יעילות ב-2014, כאשר היו 27.3 התאבדויות ל-100,000 אנשים, ירידה של 4.1% מהשנה הקודמת (28.5) והוא השעור הנמוך ביותר ב-6 השנים שמאז 2008 (שבו נרשם שעור של 26.0).

==הערות שוליים==

קטגוריה:קוריאה הדרומית: תרבות
קטגוריה:התאבדות
תולענים אפריקניים

תולענים אפריקניים (שם מדעי: Scolecomorphidae) היא משפחה של דו-חיים מסדרת חסרי רגליים. תולענים אלה חיים באפריקה בקמרון, מלאווי וטנזניה. 

התולענים חסרי רגליים ובעלי עיניים קטנות ופרימיטיביות ויש להם חריצים קטנים לאורך הגוף, יותר מלשאר התולענים. חלק ממיני המשפחה משריצים צאצאים חיים והם עוברים ללא הפיכה לראשנים. 

הגדולים בבני המשפחה מגיעים לאורך 45 ס"מ.

==מיון==
*משפחת תולענים אפריקניים (Scolecomorphidae)
**סוג Crotaphatrema
***מין Crotaphatrema bornmuelleri
***מין Crotaphatrema lamottei
***מין Crotaphatrema tchabalmbaboensis
**סוג Scolecomorphus
***מין Scolecomorphus kirkii 
***מין Scolecomorphus uluguruensis 
***מין Scolecomorphus vittatus

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1969
קטגוריה:טקסונים שתוארו בידי אדוארד הריסון טיילור
קטגוריה:חסרי רגליים
סאאב 340

סדרת מטוסי סאאב 340 (באנגלית: Saab 340) הם מטוסים צרי גוף מתוצרת חברת Saab השוודית. המטוסים בעלי שני מנועי מדחף-טורבו מתוצרת חברת ג'נרל אלקטריק.

== פיתוח ==
ייצור המטוס החל בשנת 1983 בשם SF340 ויוצרו כ-40 מטוסים מדגם זה. בשנת 1985 החליפה החברה את שם המטוס לשמו הנוכחי.

לאורך השנים יוצרו דגמים שונים של המטוס.

== דגמי המטוס ==
* Saab 340A: הדגם הראשון של המטוס משנת 1985, בעל שני מנועי מדחף-טורבו מסוג 1,735shp (1215kW) General-Electric CT7-5A2, המטוס מכיל בין 30–36 מושבים ויוצרו כ-159 יחידות בשלוש תצורות: נוסעים, מטען ו-VIP.
* Saab 340B: דגם משופר של המטוס בעל שני מנועי מדחף-טורבו מסוג 1,870shp (1394kW) General-Electric CT7-9B, המטוס מכיל בין 33–36 מושבים.
* Saab Tp 100 תצורת VIP לדגם B של המטוס. בנוסף תצורה זו נמכרה לחיל האוויר השוודי.
* Saab Tp 100A: תצורת VIP נוספת לדגם B.
* Saab OS 100: דגם שיוצר לטובת אמנה בדבר שמים פתוחים ונועד למתן תצפיות. יוצר מטוס אחד מדגם זה.
* Saab 340B Plus: שיפור לדגם B של המטוס. השיפור נראה בעיקר בצורת הכנפיים.
* Saab 340B plus SAR-200: מטוס חיפוש והצלה שיוצר לטובת משמר החופים היפני. הדגם מתבסס על שיפורי הדגם הקודם של המטוס.

==תאונות ותקריות==
בין השנים 1983 ל-2020 התרחשו 22 תאונות ותקריות במטוסים מדגמי ה-Sabb 340, שבהן נספו בסך הכל 48 איש.

אחת מהן היא טיסה KLM 433 בשנת 1994 שבה נהרגו הקברניט ושני נוסעים.

==קישורים חיצוניים==

==הערות שוליים==

קטגוריה:מטוסי נוסעים
CRJ700
סיפונופידיים

סיפונופידיים (שם מדעי: Siphonopidae) היא משפחה של דו-חיים מסדרת חסרי רגליים. בעבר הייתה חלק ממשפחת התולעניים. התולעניים מזכירים במראם תולעת גדולה ומכאן שמם.

בני המשפחה חיים באמריקה הדרומית והם מזכירים את משפחת הדרמופידיים, שגם היא חיה באותו אזור. לבני המשפחה עיניים קטנות בתוך גולגולת חזקה וגדולה, יש להם מעט שיניים בלסת התחתונה ובעלי רצועות טבעתיות סביב לגופם. הפה מצוי מתחת לגולגולת והם חסרי זנב. 

כל המינים במשפחה מטילים ביצים.

==מיון==
*משפחת סיפונופידיים (Siphonopidae)
**סוג Brasilotyphlus
**סוג ומין יחיד Caecilita iwokramae
**סוג ומין יחיד Luetkenotyphlus brasiliensis
**סוג Microcaecilia
**סוג Mimosiphonops
**סוג Parvicaecilia
**סוג ומין יחיד Praslinia cooperi
**סוג סיפונן (Siphonops)

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1850
קטגוריה:טקסונים שתוארו בידי שארל לוסיאן בונפרטה
קטגוריה:חסרי רגליים
תולעני מים

תולעני מים (שם מדעי: Typhlonectidae) היא משפחה של דו-חיים מסדרת חסרי רגליים החיים בטבע רק באזור המזרחי של הרי האנדים בדרום אמריקה. הם נראים כמו תולעים מוארכים ובעלי עיניים קטנות.

תולענים אלה המשריצים צאצאים חיים, מסוגלים לחיות מתחת למים ורובם מימיים לחלוטין, למרות שהסוגים Chthonerpeton ו־Nectocaecilia הם חצי מימיים. אלו החיים במים הם חסרי ריאות כלל ונושמים בעזרת העור ובעזרת זימים חיצוניים. רוב המינים הם טורפים הניזונים ממגוון יצורים מימיים הקטנים מהם, בעיקר חרקי מים וחסרי חוליות.

המין הגדול במשפחה הוא Atretochoana eiselti שאורכו עד 100 ס"מ. שאר המינים מגיעים לאורך 20–60 ס"מ.
==מיון==
*משפחת תולעני מים (Typhlonectidae)
**סוג ומין יחיד Atretochoana eiselti
**סוג Chthonerpeton
***מין Chthonerpeton arii
***מין Chthonerpeton braestrupi
***מין Chthonerpeton exile
***מין Chthonerpeton indistinctum
***מין Chthonerpeton noctinectes
***מין Chthonerpeton onorei
***מין Chthonerpeton perissodus
***מין Chthonerpeton viviparum
**סוג ומין יחיד Nectocaecilia petersii
**סוג ומין יחיד Potomotyphlus kaupii
**סוג תּוֹלְעַן מַּיִם (Typhlonectes)
***מין Typhlonectes compressicauda 
***מין Typhlonectes natans

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1968
קטגוריה:טקסונים שתוארו בידי אדוארד הריסון טיילור
קטגוריה:חסרי רגליים
מעורבות ערב הסעודית בפיגועי 11 בספטמבר

מעורבותה של ערב הסעודית בפיגועי 11 בספטמבר הוא נושא שצבר תשומת לב חדשה אחרי ששני סנאטורים לשעבר של ארצות הברית, אשר היו חברים בוועדה מטעם הקונגרס לחקירת הפיגועים, אמרו בריאיון ל-CBS באפריל 2016, כי הדפים שנגנזו מדו"ח חקירת הקונגרס מתייחסים לראיות מוצקות על מעורבות משמעותית של ערב הסעודית בביצוע הפיגועים. כתוצאה מכך התחדשו הקריאות לפרסם את הדפים הגנוזים. 15 מתוך 19 החוטפים היו אזרחים סעודים (ארבעת החוטפים האחרים היו שניים מאיחוד האמירויות הערביות, אחד מלבנון ואחד ממצרים). ב-15 ביולי 2016 פורסם הדו"ח על המעורבות הסעודית.

== בעקבות הפיגוע ==
הממשלה הסעודית הכחישה כל קשר לפיגועים. קרובי משפחה של קרבנות הפיגועים ניסו לעשות שימוש בבתי המשפט כדי להביא לדין את בני המלוכה של ערב הסעודית, בנקים, או "ארגוני צדקה" האחראיים, אבל המאמצים האלה סוכלו חלקית על ידי החוק מ-1976 המעניק חסינות לממשלות זרות.

על פי גאוודאט בהגט, פרופסור למדע המדינה, בעקבות פיגועי 11 בספטמבר "המדיניות הסעודית של קידום ומימון טרור ושנאה" עמדה בפני ביקורת חריפה על ידי מספר "קובעי מדיניות בעלי השפעה בוושינגטון".

== איומי הממשלה הסעודית על ארצות הברית ==
במרץ 2016 איים שר החוץ הסעודי עאדל אל-ג'ובייר על נשיא ארצות הברית ברק אובמה וממשלו כי סעודיה תמכור נכסים אמריקאים בשווי $750,000,000,000 אשר נמצאים בבעלותה, אם יאושר התיקון המבהיר כי החוק של 1976 הנותן לממשלה זרה חסינות אינו חל על פעולות טרור. בממשל אובמה החלו חששות כי הדבר עלול לערער את יציבות הדולר, ואובמה הזהיר מפני "השלכות לא צפויות". לעומת זאת אנליסטים של כלכלת סעודיה העריכו כי פעולה זו תפגע בממשלה הסעודית.

המתמודדים מטעם המפלגה הדמוקרטית בבחירות לנשיאות ארצות הברית 2016, ברני סנדרס והילרי קלינטון הביעו תמיכה בחקיקה שתאפשר למשפחות הקורבנות של פיגועי 11 בספטמבר לתבוע את ערב הסעודית על מעורבותה האפשרית בפיגועים.

== הערות שוליים ==

קטגוריה:פיגועי 11 בספטמבר
קטגוריה:יחסי ארצות הברית – ערב הסעודית
אשר גל

אשר גל (נולד ב-1 באוגוסט 1952) הוא משורר ומתרגם.

==ביוגרפיה==
אשר גל נולד בתל אביב ב-1 באוגוסט 1952. הוא בעל תואר שני בקולנוע מאוניברסיטת תל אביב, ומשמש מורה לקולנוע ומרכז מגמת הקולנוע, בבית הספר התיכון ברנקו וייס ע"ש הרצוג, שבמועצה האזורית גזר.

גל הוא בוגר כיתת השירה הראשונה של הליקון (תשנ"ד). בנוסף לכתיבת שירה, הוא מתרגם שירה מיידיש לעברית. שירים ותרגומים שלו ראו אור בכתבי עת, בהם "הליקון", "מאזנים", "עיתון 77", "גג", "[https://netivimmag.wixsite.com/gilion30/%D7%90%D7%A9%D7%9C-%D7%92%D7%9C נתיבים]" ו"ביטאון שירה". כמו כן התפרסמו שיריו באנתולוגיה מקוונת לשירה עברית ובאתרי אינטרנט נוספים. ב-2002 זכה במקום השני בתחרות "שירים באור מלא" של מפעל הפיס.

נכון למאי 2016 ראו אור שלושה ספרי שירה שלו. בשירתו משתקפת אהבה לקולנוע ישן. שירתו מתאפיינת בחיפוש אחר מציאות נוסטלגית ורומנטית, זאת לעיתים כאנטי-תזה למציאות הממשית.

==ספרי שירה פרי עטו==
* הממלכה (הליקון, 2006)
*השתקפויות (קשב לשירה, 2012) 
* ונהר אינו יוצא מעדן (פרדס, 2015)

==קישורים חיצוניים==
* [http://www.nillydagan.com/%D7%A1%D7%95%D7%A4-%D7%A9-%D7%A9%D7%99%D7%A8%D7%94-65-13-8-2015/1764-%D7%90%D7%A9%D7%A8-%D7%92%D7%9C שירים] באנתולוגיה מקוונת לשירה עברית
* [http://www.icast.co.il/default.aspx?p=Podcast&id=319148&cid=438496 אשר גל מתארח בתוכנית "שורות קצרות"], פברואר 2013 
* 
* 
* [http://lyrica.org.il/blog/?tag=%D7%90%D7%A9%D7%A8-%D7%92%D7%9C שיר] באתר ליריקה, פברואר 2016
* שמעון רוזנברג: [https://netivimmag.wixsite.com/website-1/copy-of-%D7%A8%D7%95%D7%96%D7%A0%D7%91%D7%A8%D7%92-%D7%A2%D7%9C-%D7%93%D7%95%D7%93-%D7%A4%D7%9C%D7%9E%D7%9425 מאמר על ספר שיריו ונהר אינו יוצא מעדן], בכתב העת "נתיבים"

== הערות שוליים ==

קטגוריה:משוררים ישראלים
קטגוריה:משוררים כותבי עברית
קטגוריה:מתרגמים ישראלים
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:ישראלים שנולדו ב-1952
דובי זכאי

דובי זכאי (נולד ב-20 באוגוסט 1948, בחיפה) הוא עיתונאי, עורך גרפי, מאייר וצלם ישראלי.

==קריירה==
החל את דרכו העיתונאית בשבועון "הארץ שלנו" כמאייר וכעורך גרפי. אחר כך עבר לעיתון "הארץ" כגרפיקאי ומאייר ב"מוסף הארץ" ואחר כגרפיקאי וכמעצב של מוספים מיוחדים ושבועון "הארץ".

עבר ל"ידיעות אחרונות", כעורך גרפי, מאייר וכותב. ב"ידיעות אחרונות" עבד במשך 22 שנה, במהלכן כתב טורים אישיים: בין השאר "שבת עם הילדה", מסלולי טיול במדור "מקום", וכן כתבות על תיירות בישראל ומחוצה לה.

לאחר מכן עבר לעבוד עבור מערכת "מעריב", שם במשך כעשר שנים עסק בכתיבת מסלולי טיול וכתבות תיירות. מדורים שלו הופיעו כשלוש פעמים בשבוע.

זכאי מפעיל וכותב באתר ma-come.com. כתבות פרי עטו התפרסמו באתרים ynet, טיולי, ו-nrg. בנוסף כותב כעיתונאי רכב באתר TheCar.co.il.

==מספריו==
* 31 דרכים להעיר אותי (1996) - הוצאת ידיעות אחרונות.
* לאבא יש קרחת, יחד עם הסופר צחי שן (1999) - הוצאת ידיעות אחרונות.
* מקום טיולים למקומות מיוחדים (2000) - הוצאת ידיעות אחרונות.
* מקום לשניים, טיול למקומות רומנטיים (2004) - הוצאת ידיעות אחרונות.
* שבת עם הילדה (2004) - הוצאת ידיעות אחרונות.
* נגיעת מקום (2009) - הוצאת ספרית מעריב.
* נגיעת מקום 2 (2010) - הוצאת ספרית מעריב.
* טיול ראשוני (2014) - הוצאת עיריית ראשון לציון.
* אי האפשר (2022) - הוצאה עצמית.

כמו כן אייר ספרים של סופרים אחרים: סמדר שיר, דודו דותן, אשרת ברקאי, גווטאה ועוד.

== תערוכות איורים ==
* ואף על פי חן (1990) - תערוכה איורים בנושא אף (אפים) - בית סוקלוב תל אביב.
* צויר בעיתון (1992) - תערוכת איורים שהתפרסמו בעיתונות - בית סוקלוב תל אביב.
* תערוכה קבוצתית (2002) - אגודת הקריקטוריסטים.
* 70x70 (שנת 2018) - תערוכות ציורים ואיורים - גלריה קיבוץ משמר העמק, עמק יזרעאל.

==קישורים חיצוניים==

* 

* 

קטגוריה:מאיירים ישראלים
קטגוריה:צלמים ישראלים
קטגוריה:כתבי תיירות ישראלים
קטגוריה:סגל מעריב
קטגוריה:ישראלים שנולדו ב-1948
מגדל הטלוויזיה של ריאד

מגדל הטלוויזיה של ריאד (בערבית: برج تلفزيون الرياض; תעתיק מדויק: ברג' תלפזיון אלריאצ) הוא מגדל תקשורת הבנוי מבטון מזוין וממוקם במרכז הטלוויזיה של משרד התרבות והתקשורת של ערב הסעודית, ברחוב עמר אבן אל-עאץ בשכונת אל-ווישאם בריאד. גובהו של המגדל 170 מטר, ובעת שנבנה היה הגבוה ביותר בעיר ריאד ובערב הסעודית בכלל. המגדל נחשב עד היום למבנה המייצג של העיר ריאד.

בניית המגדל החלה בשנת 1978 ונמשכה שלוש שנים, עד סיומה בשנת 1981. המגדל תוכנן על ידי חברת ADETE הגרמנית, כאשר הארכיטקט האחראי היה הצרפתי מוריס נוברינה, ונבנה על ידי חברת הבנייה הגרמנית DYWIDAG. למגדל רציף תצפית ומסעדה בראשה שבעבר היו פתוחים לציבור, אך כיום לא ניתן להיכנס אליהם ללא אישור מיוחד, מסיבות ביטחוניות.

==הערות שוליים==

קטגוריה:ריאד: מבנים
קטגוריה:מגדלי תקשורת
קטגוריה:אסיה: מגדלים
משחק חצי סגור

משחק חצי סגור, או פתיחת חייל המלכה הבודד, היא פתיחת אב בשחמט, שמאופיינת ברצף המהלכים הבאים:

הלבן משחק 1. ד4 והשחור עונה לא סימטרית (כל מהלך מלבד 1...ד5) .

== דוגמאות למשחק חצי סגור ==
* 1. ד4 ב5 - פתיחה פולנית.
* 1. ד4 ג5 - הגנת בנוני הישנה.
* 1. ד4 פ-ג6 - הגנת פרש המלכה.
* 1. ד4 ד6 - הגנת וייד.
* 1. ד4 ה5 - גמביט אנגלונד.
* 1. ד4 ה6 2. ג4 ב6 - הגנה אנגלית.
* 1. ד4 ה6 2. ג4 ר-ב4+ - הגנת קרס.
* 1. ד4 פ-ו6 - הגנה הודית.
*1. ד4 פ-ו6 2. ג4 ג5 3. ד5 - הגנת בנוני. 
*1. ד4 פ-ו6 2. ג4 ג5 3. ד5 ב5 - גמביט בנקו. 
*1. ד4 פ-ו6 2. ג4 פ-ג6 - הגנה מקסיקנית. 
*1. ד4 פ-ו6 2. ג4 ד6 3. פ-ג3 ה5 - הגנה הודית ישנה. 
*1. ד4 פ-ו6 2. ג4 ה5 - גמביט בודפשט. 
*1. ד4 פ-ו6 2. ג4 ה6 3. פ-ג3 ר-ב4 - הגנה נימצו-הודית. 
*1. ד4 פ-ו6 2. ג4 ה6 3. פ-ג3 ג5 4. ד5 - הגנת בנוני מודרנית. 
*1. ד4 פ-ו6 2. ג4 ה6 3. פ-ו3 ר-ב4+ - הגנה בוגו-הודית. 
*1. ד4 פ-ו6 2. ג4 ה6 3. פ-ו3 ב5 - הגנה פולנית. 
*1. ד4 פ-ו6 2. ג4 ה6 3. פ-ו3 ב6 - הגנה הודית של המלכה. 
*1. ד4 פ-ו6 2. ג4 ה6 3. פ-ו3 ג5 4. ד5 ב5 - גמביט בלומנפלד. 
*1. ד4 פ-ו6 2. ג4 ה6 3. ז3 - פתיחה קטלנית. 
*1. ד4 פ-ו6 2. ג4 ה6 3. ר-ז5 - התקפה נאו-הודית. 
*1. ד4 פ-ו6 2. ג4 ז6 3. פ-ג3 ד5 - הגנת גרינפלד. 
*1. ד4 פ-ו6 2. ג4 ז6 3. פ-ג3 ר-ז7 - הגנה הודית של המלך. 
*1. ד4 פ-ו6 2. פ-ו3 ה6 3. ר-ז5 - התקפת טורה. 
*1. ד4 פ-ו6 2. פ-ו3 ז6 - הגנה הודית מזרחית. 
*1. ד4 פ-ו6 2. ר-ז5 - התקפת טרומפווסקי. 
* 1. ד4 ו5 - הגנה הולנדית.

== ראו גם ==
* תורת הפתיחות בשחמט
* אנציקלופדיית פתיחות שחמט

== לקריאה נוספת ==
* דייוויד הופר וקן ויילד , מדריך אוקספורד לשחמט , הוצאת אוניברסיטת אוקספורד, 1992
* ניק דה פיירמיאן, פתיחות שחמט מודרניות, רנדום האוס, מהדורה חמש עשרה, 2008

קטגוריה:פתיחות שחמט
בז חופים

בז חופים על ענף
ביצי בז החופים
בז חופים (שם מדעי: Falco eleonorae) הוא עוף דורס קטן מהסוג בז השייך למשפחת הבזיים. נפוץ ביבשות אירופה, אסיה ואפריקה ובעיקר בים התיכון. בז חופים בישראל נחשב לעוף נדיר. בתי גידולו האופייניים הם מצוקים וחופים בקרבת הים. לעיתים קרובות הוא מקנן במושבות הממוקמות באיים סלעיים.

== מקור השם ==
השם המדעי של בז החופים הוא Falco eleonorae לזכר אליאונור די-ארבוראה ששלטה בסרדיניה בסוף המאה ה-14. די-ארבוראה חוקקה חוקים המגנים על בזים וניצים, כולל איסור "גנבת" גוזלים בעונת הקינון של הבז.

== תיאור ==
בז החופים הוא דורס קטן ממדים, אורכו 42 ס"מ ואורך מוטות כנפיו 95 ס"מ. משקלו של בז החופים הבוגר יכול להגיע לכ-400 גרם. צבעי גופו כהים למדי וחזהו צבוע בצבע חום. כנפיו ארוכות במיוחד (כאשר הוא עומד במקום נראה שכנפיו מגיעות עד לסוף זנבו) וצבען חום-שחור.

לבז החופים שני מצבים בהם הוא יכול להופיע, גוף אדמדם ולחי לבנה (70%) לעומת זאת ישנם בזי חופים בעלי צבע חום כהה (30%). 

הבז הצעיר מנוקד כולו, שולי הנוצות בגבו בהירים, כיפה בהירה למדי בראשו ולחיים בצבע קרם.

== בית גידול ותפוצה ==
בז החופים מקנן באיים ומצוקים בים התיכון, מהאיים הקנריים, מרוקו, יוון וקפריסין. האוכלוסייה ברובה נמצאת בחורף במדגסקר ומעטים גם במזרח אפריקה.

בשנים האחרונות נרשמה ירידה באוכלוסייה המקננת. בזי החופים נחשבים היום - "נדירים" ברמה האירופית אך לא בכל העולם.

העובדה שהאוכלוסייה המקננת של בז החופים מרוכזת במספר קטן יחסית של מושבות, גורמת לכך שפגיעה במושבה מסוימת היא בעלת משמעות גדולה מאוד, יחסית, בעיקר לנוכח העובדה כי בזי חופים נאמנים מאוד לאתרי קינון ספציפיים.

== בז חופים בישראל ==
בישראל נחשב בז החופים לעוף נודד נדיר, וניתן לראותו בקיץ בעיקר בצפון הארץ ובמרכז.

בקיץ 2021, נצפו מספר גדול מהרגיל של בזי חופים ותועדו בפעילות קבועה, בעיקר במעופי ציד מעל היער המפותח של הר מירון<ref></ref>.

== צורת הנדידה ==
מסלול הנדידה של בז החופים התגלה לאחרונה בניגוד להשערות קודמות, הוכח על ידי לוויין טלמטריה שמסלולו עובר ביבשת אפריקה. חוקרים ספרדיים וגרמנים הוכיחו בעזרת לוויין העוקב אחר חיות כי הוא נודד ביבשה דרך מדבר סהרה, משם ליערות גשם עד שמגיע קניה ולמוזמביק. המרחק הכולל שהוא עובר הוא כ-9,000 ק"מ לכיוון.

== תזונה ==
בז החופים ניזון בעיקר מחרקים ולעיתים בעת נדידה, תעופה ודאייה הוא תופס ציפורים קטנות, מוריד מהן את הנוצות ואוכל אותן.

== רבייה ==
בז החופים מתרבה בעונת הסתיו ומטיל כארבע ביצים. בעונה זו ישנה נדידה רבה של ציפורים לאזור קינונו לכן מנצל זאת הבז ונעזר בציפורי שיר בגידול צאצאיו. בנוסף, ציפורים נודדות רבות מתקשות לעוף וכך בז החופים יכול לצוד אותן במהירות וללמד את הצאצאים שלו לצוד. מיד עם תום גידול הגוזלים ופריחתם מן הקן, יוצאים הבוגרים ולאחריהם הצעירים לנדידה לפני הגעת החורף. זהו גם אחד המינים האירופאים האחרונים שהתגלו למדע.

== ראו גם ==
*בז

==קישורים חיצוניים==

==הערות שוליים==

קטגוריה:בזיים
קטגוריה:ארץ ישראל: בזיים
קטגוריה:בעלי חיים שתוארו ב-1839
ברווז צהוב-מצח

נורפוק, אנגליה.]]
נקבת הברווז
Mareca penelope
ברווז צהוב-מצח (שם מדעי: Mareca penelope) הוא מין ברווז בינוני בגודלו, בעל ראש עגלגל וצוואר קצר בצבע חום ומצח צהבהב. מוטת כנפיו היא כ-80 ס"מ, ואורך גופו כ-50 ס"מ. הוא נפוץ בעיקר בצפון אירופה ואסיה. בישראל הוא מצוי בחורף בצפון ובמרכז. לברווז יכולת תעופה מהירה וצלילה נמוכה. הוא ניזון מאוכל צמחוני, בעיקר מירק טרי.

== תיאור המין ==
לברווז צהוב-מצח צוואר קצר, ראש גדול ומעוגל ומקור קצר. לזכר יש ראש וצוואר בצבע חום ומצח צהוב. חלקי הגוף האחוריים שחורים ושאר הגוף אפור. אצל הנקבה הבטן לבנה, צידי הגוף והצוואר חומים ושאר חלקי הגוף אפורים.

== תפוצה ואזורי מחיה ==
ברווז צהוב-מצח דוגר באגמים רדודים, בביצות יער ונופי ביצות, בברכות, במאגרי מים, מקווי מים - גם בדרגת מליחות גבוהה - ולעיתים בשדות פתוחים. תפוצתו של ברווז צהוב-מצח היא בצפון אירופה ואסיה, בעיקר בצפון רוסיה- שם הוא דוגר בביצות יער, על גדות אגמים ובבריכות בטונדרה.

== תפוצה בארץ ישראל ==
ברווזים צהובי-מצח חורפים בישראל מחודש אוקטובר עד תחילת חודש מרץ. לעיתים יש עיכוב בנדידת הברווזים האלה צפונה והם יכולים להישאר בארץ עד סוף אפריל. הם מצויים בעיקר בצפון הארץ ובמרכזה. ריכוזים קבועים של ברווזים צהובי-מצח נמצאים בחורף במאגרי הגולן ובאגמון החולה.

== מבנה הגוף/מאפיינים פיזיים ==
מידותיו של ברווז צהוב-מצח הן: אורך 42-50 ס"מ ומוטת כנפיים 71-80 ס"מ. משקלו הממוצע של הזכר כ-763 גרם ומשקלה הממוצע של הנקבה - 684 גרם. גודלו של הברווז הוא בינוני ביחס לשאר הברווזים. הוא בעל ראש מעוגל וגדול, יחסית, מקור קטן וזנב מחודד.

== התנהגות ==
ברווז צהוב-מצח עף בלהקות קטנות ושוהה בנפרד ממינים אחרים של ברווזים. בעת התעופה יש לו סימנים מאוד בולטים, צווארו הדק וכנפיו החיצוניות משוכים לאחור, הבטן הלבנה והזנב המחודד בולטים לעין. בנוסף, בעת שחייה צלילתו נמוכה וצווארו אסוף על גבו. ברווז צהוב-מצח הוא ברווז חששן, הממהר לצאת מפני המים ולחתור בכנפיו במהירות בעת סכנה. נוסף על כך, הזכר משמיע קולות שריקה הנשמעים למרחק.

== תזונה ==
ברווז צהוב-מצח ניזון אך ורק ממזון צמחוני: מירק טרי, פלנקטון, עשבייה ירוקה ולעיתים מזרעים.

== לקריאה נוספת ==
*עוזי פז ויוסי אשכול, מדריך מצולם לציפורים, הוצאה לאור: בית הוצאת כתר-ירושלים. 

== קישורים חיצוניים ==

 
* [http://www.birdsbase.com/bbis_test/heb/spec.jsp?id=32 ברווז צהוב-מצח – מאגר המידע הלאומי לציפורי ישראל.]

== הערות שוליים ==

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:ברווזים מצויים
קטגוריה:ארץ ישראל: אווזאים
אליעזר בן דודוהו

אליעזר בן דוֹדָוָהוּ ממרשה הוא דמות מקראית, נביא אשר ניבא בימי אחזיהו בן אחאב מלך ישראל ובסוף ימיו של יהושפט בן אסא מלך יהודה.

עיר מוצאו של אליעזר, מרשה, הייתה עירם של בני משפחת לַעְדָה, המיוחסת לשֵׁלָה בנו של יהודה בן יעקב.

== הרקע לנבואתו ==

בספר מלכים מסופר, כי 
לאחר מכן, הציע אחזיהו מלך ישראל (שבאותה תקופה הייתה בברית עם יהודה) לשלוח עמו אנשים ממלכת ישראל, כדי שיסייעו לו במסע לאופיר, אך יהושפט סירב להצעה.

== נבואת אליעזר ==
בספר דברי הימים הסיפור מורחב יותר ומסביר את הטעם לשבירת האניות ולסירוב יהושפט לעזרה. לאחר שנשברו האניות, בא הנביא אליעזר בן דודוהו ליהושפט, ואומר לו: יהושפט מקבל את התוכחה, וכאשר אחזיה מציע לו עזרה הוא מסרב לקבלה.

חכמי אבות דרבי נתן, למדו מפסוק זה על איסור להתחבר לרשע, המופיע באמרתו של נתאי הארבלי.

== הערות שוליים ==

קטגוריה:אישים בספר דברי הימים
קטגוריה:נביאים בתנ"ך
קטגוריה:קצרמר תנ"ך
אלכס אלבס

אלכסנדרו אלבס דו נסימנטו (בפורטוגזית: Alexandro Alves do Nascimento, נולד ב-30 בדצמבר 1974 בקאמפו פורמוזו שבברזיל, נפטר ב-14 בנובמבר 2012 בז'או שבברזיל), ובקיצור אלכס אלבס (Alex Alves) היה כדורגלן ברזילאי ששיחק בעמדת החלוץ. אלבס נפטר ממחלת הלוקמיה בשנת 2012 בגיל 38.

==קריירת מועדונים==
אלכס אלבס החל את הקריירה בקבוצת ויטוריה, ובשנת 1992 החל לשחק בקבוצה הבוגרת, וזכה באליפות מדינת באהיה באותה שנה. בשנת 1994 עבר אלבס למועדון הפאר פלמיירס, וזכה איתו באליפות ליגת העל הברזילאית באותה עונה. לאחר מכן שיחק בז'ובנטודה ובפורטוגזה, ובשנת 1998 חתם בקרוזיירו, עמה זכה באותה שנה בגביע רקופה סודאמריקנה לאחר ניצחון במפגש כפול על ריבר פלייט, ובאליפות מדינת מינאס ז'ראיס. יכולתו הטובה של אלכס אלבס הקנתה לו חוזה בהרטה ברלין, שם חתם בשנת 1999. בעונתו הראשונה הבקיע ארבעה שערים, וקבוצתו סיימה במקום השישי בבונדסליגה. אחד משעריו, אותו הבקיע בניצחון 4-2 על פ.צ. קלן, נבחר כשער העונה בגרמניה. קלן הובילה 2-0, ומיד לאחר השער השני של קלן, כאשר אלבס חידש את המשחק מנקודת החצי, בעט את הכדור לשערה של קלן, וצימק את התוצאה ל-2-1, בדרך למהפך. באותה שנה הבקיע שער בהפסד 3-1 לברצלונה בשלב הבתים השני בליגת האלופות, בסיומו הודחה הרטה מהמפעל. בעונת 2000/01 הבקיע אלבס שמונה שערים, כשהוא משתף פעולה בהתקפה עם מיכאל פריץ ושטפן ביינליך, והקבוצה סיימה במקום החמישי, ובסיום אותה עונה זכה עם הרטה ברלין בגביע הליגה הגרמנית לאחר ניצחון 4-1 על שאלקה 04, בו הבקיע אלבס את השער השלישי. בעונת 2001/02 הבקיע אלבס שבעה שערי ליגה, והרטה סיימה את העונה במקום הרביעי. בתום אותה עונה הגנה הרטה על תוארה כמחזיקת גביע הליגה הגרמנית, לאחר שניצחה שוב את שאלקה 04 בתוצאה הזהה 4-1. בגמר זה, אלבס הבקיע את השער השני להרטה. עונת 2002/03 הייתה האחרונה של אלבס בהרטה ברלין. בעונה זו, הבקיע שישה שערים ובישל חמישה, והרטה סיימה במקום החמישי בבונדסליגה. בתום עונה זו עזב אלבס את הרטה ברלין לאחר ארבע עונות, בהן הבקיע 25 שערי ליגה ב-81 הופעות, וחתם באתלטיקו מיניירו.

אלבס שיחק באתלטיקו מיניירו עונה אחת, והבקיע בה שמונה שערים. לאחר מכן לא הצליח אלבס למצוא קבוצה לתקופה ארוכה, ושיחק במועדונים הברזילאיים ואסקו דה גאמה, ויטוריה, עמה זכה בפעם השנייה בקריירה באליפות מדינת באהיה בשנת 2005, בואבישטה ספורט קלאב ופורטלזה, עמה זכה באליפות מדינת סיארה בשנת 2008, מחוץ לברזיל שיחק אלבס במועדון הסיני גוואנגז'ו פוטבול קלאב ובמועדון היווני קבאלה. בשנת 2010 חזר אלבס לברזיל, וסיים את הקריירה במועדון אוניאאו רונדונופוליס.

על אף הצלחתו בשלבים מסוימים בקריירה, בעיקר בתקופתו בהרטה ברלין, אלבס מעולם לא שיחק בנבחרת ברזיל.

==מותו== 
בשנת 2007 אובחן אלבס כחולה בלוקמיה, אך המשיך לשחק כדורגל עד לשנת 2010. את דבר מחלתו חשף רק באוקטובר 2012, חודש אחד לפני שנפטר מהמחלה, בבית החולים בז'או הקרובה לסאו פאולו.

==תארים==
עם ויטוריה:
* אליפות מדינת באהיה (2): 1992, 2005

עם פלמיירס: 
* אליפות ליגת העל הברזילאית: 1994

עם קרוזיירו:
* רקופה סודאמריקנה: 1998
* אליפות מדינת מינאס ז'ראיס: 1998

עם הרטה ברלין:
* שער העונה בגרמניה: 2000
* גביע הליגה הגרמנית (2): 2001, 2002

עם פורטלזה:
* אליפות מדינת סארה: 2008

== קישורים חיצוניים ==

קטגוריה:חלוצי כדורגל ברזילאים
קטגוריה:כדורגלני ויטוריה
קטגוריה:כדורגלני פלמיירס
קטגוריה:כדורגלני פורטוגזה
קטגוריה:כדורגלני קרוזיירו
קטגוריה:כדורגלני הרטה ברלין
קטגוריה:כדורגלני אתלטיקו מיניירו
קטגוריה:כדורגלני ואסקו דה גאמה
קטגוריה:כדורגלני פורטלזה
קטגוריה:ברזילאים שנולדו ב-1974
קטגוריה:ברזילאים שנפטרו ב-2012
שבוע האופנה בניו יורק

שבוע האופנה בניו יורק, סתיו-חורף 2010.
שבוע האופנה בניו יורק הוא סדרה של אירועי אופנה המתקיימים פעמיים בשנה - בסתיו ובאביב, והוא אירוע האופנה המתוקשר והמפורסם ביותר.

במהלך שבוע האופנה בניו יורק מוצגות קולקציות בינלאומיות לאנשים מתחום תעשיית האופנה, לעיתונאים ולקהל הרחב. שבוע האופנה בניו יורק הוא אחד מארבעת אירועי האופנה הגדולים ביותר בעולם, ביניהם שבוע האופנה בפריז, בלונדון ובמילאנו והוא האירוע הפותח את סבב אירועי האופנה בעולם.

== היסטוריה ==
שבוע האופנה בניו יורק החל בסביבות אמצע המאה ה-20. בכל סתיו ואביב (פברואר וספטמבר) מתכנסים לאירוע זה אלפי אנשים מכל העולם בחוף המזרחי של אמריקה הצפונית, ומשם עוברים מערבה, לאי הבריטי. כעבור שבוע נודדים אירועי האופנה למילאנו ולפריז.

בשבוע האופנה מתכנסים אלפי אנשים מתעשיית האופנה - מעצבים, דוגמניות, קניינים, וכן עיתונאים, כוכבי קולנוע  וסלבריטאים. ברשימת הסלבריטאים המוזמנים לתצוגה מופיעים אנשים בעלי השפעה גדולה בתעשיית האופנה הבינלאומית.

המוזמנים לשבוע האופנה עוברים מאירוע אחד למשנהו ומקדישים ימים רבים לטובת אירוע זה. בעבר התמקד האירוע בתצוגות אופנה בלבד, אולם בשנים האחרונות האירוע התרחב והפך להיות מתוקשר יותר. בתי אופנה גדולים משקיעים הרבה באירוע. עיצוב המסלולים, שכירת שירותים של יחסי ציבור, דוגמניות, ספרים, מאפרים, צלמים ובעלי מקצוע נוספים, שמעורבים בהפקה מחייבים השקעה כספית גדולה.

אך לצד ההשקעה הרבה יש גם רווחים. הצגת האוספים (קולקציות) והאופנות העכשוויות (טרנדים) עדיין בלב העניין, והתחרות בין בתי האופנה והמעצבים עדיין מרכזת את מרב תשומת הלב.

== היבטים כלכליים ==
מרצדס בנץ, חברת המכוניות היוקרתית, היא החברה הראשונה שנתנה חסות לשבוע האופנה בניו יורק כדי לקבל פרסום. היא גם זו המעניקה את החסות הגדולה ביותר לאירוע זה, ועל שמה נקרא האירוע בשם "שבוע האופנה של מרצדס בנץ בניו-יורק".

מרצדס בנץ הצליחה לגייס נותני חסות גדולים נוספים לאירוע בניו יורק בתמורה לפרסום המותג שלהם. חלק מנותני החסות שמשקיעים מיליוני דולרים בשנה כדי להיות נותני חסות לאירוע הם אמריקן אקספרס, DHL, סמסונג, אי-ביי ו"הניו יורק טיימס".

הפקת שבוע האופנה, מהדוגמניות והמאפרים ועד לחשיפה לתקשורת יקרה מאוד ועשויה להגיע למיליוני דולרים. בתי האופנה הגדולים והמוכרים מורגלים בהוצאות הרבות על שבוע האופנה. בעלי מקצוע רבים שלוקחים חלק בהפקת שבוע האופנה מקבלים שכר גבוה על השתתפותם בשבוע האופנה, לעומת זאת בשנים האחרונות הדוגמניות שמשתתפות באירועי האופנה אינן מוכרות לציבור, ולכן הן מקבלות שכר נמוך. ההשקעה הכספית בשנים האחרונות מתרכזת בעיקר באנשי ציבור, בעיתונאים, שמפרסמים את האירוע לפני שהוא מתקיים, ובאנשים המפורסמים שבאים לתצוגות ויושבים בשורה הראשונה.

== ביקורת על האירוע ==
אירועי האופנה אמנם זוכים לפרסום רב והם נושאים רווחים, יחד עם זאת מופנית כלפיהם גם ביקורת. המבקרים את שבוע האופנה בניו יורק טוענים כי המעורבים באירוע זה, כלומר אנשי תעשיית האופנה, מעצבים ואנשי ציבור, משתתפים בשבוע האופנה בניו יורק, ולאחר מכן הם עוברים לאירועי האופנה במילאנו, לונדון ופריז, וזאת תוך זמן קצר. לכן האירוע מעייף מאוד. יש הטוענים כי שבוע האופנה כבר אינו ממלא את התפקיד שנועד לו: הצגת האופנה החדשה, משום שבעידן הטכנולוגי המידע על אופנת העונה הבאה מגיע במהירות ללקוחות. כמו כן יש הטוענים כי שבוע האופנה בניו יורק חל במועדם של חגים יהודיים ונוצרים כאחד, ויש התנגשות בין צורכי העבודה לבין חיי המשפחה.

==קישורים חיצוניים==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ארצות הברית: אופנה
קטגוריה:שבועות אופנה
Stay (שיר של קייגו)

"Stay" הוא שיר של הדי ג'יי והמפיק הנורווגי קייגו. בסינגל מתארחת הזמרת האמריקאית מאטי נויס. השיר יצא לאור ב-4 בדצמבר 2015 כסינגל הרביעי מתוך אלבום האולפן הראשון של קייגו, "Cloud Nine".

השיר זכה לביקורות חיוביות, ובזכות מספר המכירות הדיגיטליות הרב שלו, אף זכה לתוארי פלטינה וזהב במספר מדינות כמו איטליה ודנמרק. נוסף על כך, קייגו ונויס ביצעו את השיר בתוכנית "בוקר טוב אמריקה" המשודרת ברשת ABC.

== וידאו קליפ ==
הווידאו קליפ לשיר בוים על ידי ג'ייסון ביטי ויצא ב-18 בפברואר 2016.

הקליפ עוסק בזוג לסביות שחוות קשיים במערכת היחסים שלהן. אחת הנשים עובדת על הבעיות במערכת היחסים בכך שהיא רוקדת, וזהו הנושא העיקרי של הקליפ.

עד לפברואר 2017 צבר הקליפ לשיר כ-19 מיליון צפיות ב-YouTube.

== מיקומי שיא ==

==קישורים חיצוניים==

==הערות שוליים==

קטגוריה:שירי קייגו
אנטואן קוריז'ה

אנטואן קוריז'ה (בצרפתית: Antoine Corriger; 1884, לורן – 1967, גרוסלה שבצפון צרפת) היה כומר וחסיד אומות העולם מצרפת.

==קורות חיים==
קוריז'ה נולד בכפר בחבל לורן. אביו היה יערן שהתנגד לסיפוח החבל לגרמניה על ידי ביסמרק, ועבר עם משפחתו לפריז למרות שלא דיבר צרפתית. הוא עבד במפעלי "רנו" אך הושפל עקב מוצאו הגרמני, ועבר לעבוד באחוזה פרטית. אמו של קוריז'ה הייתה עקרת בית. קוריז'ה גדל באווירה דתית-קתולית אדוקה. הוא הוכשר לכמורה במכון קתולי בדיוקסיה של ורסאי, במחוז איל-דה-פראנס שבצפון צרפת. בשנות השלושים לחייו החל לכהן בתור כומר בכפר שומונטל בצפון צרפת, מצפון לפריז.

===פעילות להצלת יהודים במהלך מלחמת העולם השנייה===
בתקופת כיבוש צרפת על ידי גרמניה, בין השנים 1940–1944, החביא קוריז'ה 14 יהודים בני משפחה אחת בכנסייתו שבכפרו שומונטל. את הקשר בין קוריז'ה לבין בני המשפחה יצרה עוזרת הבית של קוריז'ה, שהייתה חברה במפלגה הקומוניסטית של צרפת. חלק מהיהודים המסתתרים הגיעו לכפרו של קוריז'ה ב-1941, ואילו חלק מיהודים אלה נמלטו אל הכפר מהגירוש מפריז בקיץ 1942. כולם נותרו במסתור אצל קוריז'ה עד השחרור. מכיוון שהילדים שבין המסתתרים לא יכלו ללמוד, לימד אותם קוריז'ה בעצמו, במסתור. כשסרקו גרמנים את הכפר בחיפוש אחר יהודים מסתתרים, הגן קוריז'ה על בני חסותו בכך ששלח אותם לחוות באזור. כדי לסייע בכלכלת המסתתרים, גידל קוריז'ה חמניות וירקות. כמו כן ארגן אירועי צדקה שהכנסותיהם היו קודש לתמיכה בתנועת ההתנגדות הצרפתית באזורו וגם במסתתרים, בחשאי. חלק מהמסתתרים עבדו תקופות מסוימות בחוות שסביב שומונטל, וכך סייעו בפרנסת המסתתרים.

==לאחר המלחמה==
לאחר המלחמה היגרו ניצוליו של קוריז'ה לארצות הברית ומשם שלחו לו תמיכה כספית מעת לעת. קוריז'ה עצמו המשיך להתגורר בשומונטל, שם חי בעוני ונידב את רוב רכושו והכנסתו לצדקה. הסביבה בכפר הייתה אנטי דתית ולכן הותקפו קוריז'ה וכנסייתו מילולית מדי פעם. כדי לממן את המשך פעילותה של כנסייתו חיבר אורטוריה בשם בדוי ואף הדפיס גלויות.

==הנצחה והכרה==
בשנת 2007 החלו שניים מהניצולים שלהם סייע קוריז'ה, סימון וגיזל פיקובסקי (Picovschi) בפעילות לשם הכרה בו, לאחר מותו, בתור חסיד אומות העולם. ב-2010 הכיר יד ושם באנטואן קוריז'ה בתור חסיד אומות העולם.

אנטואן קוריז'ה הונצח בספר ביוגרפי שיצא לאור על ידי החברה להיסטוריה ולארכאולוגיה של פונטואז (Pontoise - רובע בפריז), בשנת 2009.

==קישורים חיצוניים==
* 

==הערות שוליים==

קטגוריה:צרפתים חסידי אומות העולם
קטגוריה:מצילים בשואה: צרפת
קטגוריה:מתנגדים לנאצים
קטגוריה:צרפתים במלחמת העולם השנייה
קטגוריה:כמרים צרפתים
קטגוריה:צרפתים שנולדו ב-1884
קטגוריה:צרפתים שנפטרו ב-1967
וורונז' (נהר)

270x270 פיקסלים
וורוֹנֶז' (ברוסית: Воронеж; נהגה: וַארוֹנֶז', ולפעמים: וַארוֹנֶשׁ) הוא נהר באובלסטים טמבוב, וורונז' וליפצק שברוסיה, יובל שמאלי של נהר דון. אורכו של וורונז' <span>342 ק"מ</span>, עם אגן הניקוז של <span>21,600 קמ"ר</span>. הנהר קופא במחצית הראשונה של דצמבר ונשאר תחת הקרח עד סוף מרץ. הערים וורונז' וליפצק שוכנות לאורך הנהר.

במעלה הנהר הוא יוצא מנהר הדון דרומית לעיר וורורנז' ועולה צפונה במקביל ומזרחית לדון לאורך כ-150 קילומטרים. מערבית לעיר מוצ'ורינסק הנהר פונה מזרחה ומתפצל לשני הנהרות לסנוי ופולנוי וורונז' (וורונז' היער, וורונז' השדה). אלו עולים צפונה כ-75 קילומטרים עד גבול האובלסט ריאזאן.

הנהר קרוי על שם עיירה שנהרסה על ידי המונגולים בעת פלישתם לרוסיה דאז.

== ראו גם ==
* מכ"ם וורונז'

==קישורים חיצוניים==

קטגוריה:רוסיה: נהרות
קטגוריה:מחוז וורונז': גאוגרפיה
קטגוריה:מחוז ליפצק
קטגוריה:מחוז טמבוב
מפלט נ'

מפלט נ (באנגלית: C-Chute) הוא סיפור מדע בדיוני קצר מאת אייזק אסימוב. הסיפור פורסם לראשונה בגיליון אוקטובר 1951 של Galaxy Magazine. הסיפור תורגם לעברית בשנת 1969 בספר "שקיעה" תחת השם "מפלט-ק", ושוב בשנת 2010 בספר "כתבי אייזק אסימוב כרך 2".

הדגש של הסיפור הוא על הפסיכולוגיה בין קבוצת האסירים, אשר מגיעים מרקעים שונים ובעלי מניעים שונים.

== עלילה ==
במהלך המלחמה הבין-כוכבית הראשונה של כדור הארץ, נלכדת חללית אזרחית הטסה לכדור הארץ על ידי קלורוס, גזע תבוני הנושם כלור. לאחר ההשתלטות על הספינה משאירים הקלורוס רק שניים מבני מינם לשמור על שישה בני אדם הנלקחים כשבויי מלחמה. בני האדם מתווכחים ביניהם, ואף מגיעים לחילופי מהלומות, בנוגע לשאלה מה צריך להיעשות. הדעות נעות בין מתקפה אלימה עד קבלה סבילה של מצבם. סטיוארט, שבילה בעבר זמן תחת שלטון של הקלורוס, אשר סיפקו לו ידיים תותבות לאחר שידיו ניזוקו על ידי כלור, טוען כי הקלורוס הם מומחים בכימיה (ולכן הם יכולים לשמור בקלות על הרכב האוויר ולספק אוכל לשבויים), אך לא מיומנים בהנדסה, ולכן הם גונבים ספינות של בני אדם כדי להשתמש בהן במלחמה.

רק מולן, מנהל חשבונות ביישן, נעים הליכות ונמוך, מוכן לנקוט בפעולה, כדי להחזיר לבני האנוש את השליטה על הספינה. הוא עושה זאת על ידי יציאה דרך מפלט נ' (קיצור של מפלט נפטרים, המשמש לפליטת גופות של מתים לקבורה בחלל. במקור: "C-Chute" קיצור של "Casualty Chute"), וכניסה לחדר הבקרה דרך צינורות קיטור המשמשים לניווט. המעשה מסוכן שכן אם הצינורות יופעלו, מולן ייצלה. מולן מצליח להגיע לחדר הבקרה, ולהרוג את שני הקלורוס על ידי ריסוסם בחמצן.

לאחר מכן מסביר מולן שהמניע שלו לא היה אומץ, כעס או פחד, אלא געגועים לכדור הארץ, אליו לא חזר כבר 17 שנה, וכי הוא לא היה מסוגל להתמודד עם ההמתנה בשבי זמן לא ידוע עד לחזרה לכדור הארץ.

== עיבודים ==
מפלט נ' עובד לתסכית רדיו בסדרה האנתולוגית "X מינוס אחד" ("X Minus One"), ששודרה לראשונה ב-8 בפברואר 1956.

==הערות שוליים==

קטגוריה:סיפורים קצרים מאת אייזק אסימוב
קטגוריה:יצירות משנת 1951
המכונה שנצחה במלחמה

המכונה שנצחה במלחמה (במקור: The Machine that Won the War) הוא סיפור מדע בדיוני קצר מאת אייזק אסימוב. הסיפור הופיע לראשונה בגיליון אוקטובר 1961 של The Magazine of Fantasy & Science Fiction. הסיפור תורגם לעברית ב-1980 בקובץ אין איש פה, פרט..., ושוב ב-2010 בקובץ כתבי אייזק אסימוב כרך 2. הסיפור הוא חלק מסיפורי מולטיוואק. בנוסף לכך הופיע הסיפור בגיליון מספר 38 של כתב העת פנטסיה 2000.

== עלילה ==
שלושה מהמנהיגים המשפיעים של המין האנושי נפגשים בתקופה שלאחר מלחמה מוצלחת נגד דנב. הם דנים כיצד מולטיוואק העצום והחזק עזר להם לנצח במלחמה, וכל אחד מהם מודה כי במתח המלחמה זייף את הנתונים עמם עבד מולטיוואק, כי חש שהמצב מסוכן מכדי לתת למחשב להתמודד איתו.

ג'ון הנדרסון, המתכנת הראשי של מולטיוואק, מודה ששינה את הנתונים המוזנים למולטיוואק, מאחר שהדיווחים היו נראים לו שגויים.

לאחר מכן, מקס ג'בלונסקי מודה שהוא שינה את הנתונים שמולטיוואק הדפיס, שכן הוא ידע שמולטוויאק לא היה במצב תקין בשל מחסור בכוח אדם וחלקי חילוף.

לבסוף, למאר סוויפט, מנכ"ל פדרציית השמש, מגלה להם שהוא לא סמך על הפקודות שקיבל ממולטיוואק, ועשה את כל ההחלטות אך ורק על סמך הטלת מטבע.

==קישורים חיצוניים==
* הסיפור [http://www.yekum.org/2016/12/%D7%94%D7%9E%D7%9B%D7%95%D7%A0%D7%94-%D7%A9%D7%A0%D7%99%D7%A6%D7%97%D7%94-%D7%91%D7%9E%D7%9C%D7%97%D7%9E%D7%94-%D7%99%D7%A6%D7%97%D7%A7-%D7%90%D7%A1%D7%99%D7%9E%D7%95%D7%91-%D7%94%D7%A1%D7%99/ המכונה שניצחה במלחמה], בנוסף לסקירה קצרה, באתר יקום תרבות.

קטגוריה:יצירות משנת 1961
קטגוריה:סיפורי מולטיוואק
הוכחה (סיפור קצר)

הוכחה (במקור: Evidence) הוא סיפור מדע בדיוני קצר מאת אייזק אסימוב. הסיפור פורסם לראשונה בספטמבר 1946 ב-Astounding Science Fiction, ותורגם לעברית בשנת 1970 בספר אני, רובוט בשם ראיה, ושוב בשנת 2011 בקובץ כתבי אייזק אסימוב חלק 3.

== עלילה ==
סטיבן ביירלי הוא אדם אשר היה מעורב בתאונת דרכים קשה, בה מתה אשתו והוא נפצע קשה. לאחר התאוששות אטית, הוא שב לחיים הציבוריים. נכון לעכשיו הוא עורך דין בגיל העמידה, תובע מוצלח והומניטרי המתנגד לעונש מוות. כעת הוא רץ לראשות העיר, אבל מתחרו הפוליטי פרנסיס קווין משמיץ אותו. לפי טענתו של קווין, סטיבן ביירלי האמיתי נותר נכה לאחר התאונה, וביירלי המופיע בציבור הוא רובוט דמוי אדם, שנבנה על ידי ביירלי.

אם הטענה הזאת נכונה, עתידו הפוליטי של ביירלי ייהרס, מכיוון שרק לבני אדם מותר לרוץ למשרת ראשות העיר. קווין פונה ליו אס רובוטים ואנשים מכניים, החברה היחידה הבונה מוחות פוזיטרוניים, ומנסה לשכנע אותם שביירלי חייב להיות רובוט. לפי טענתו, ביירלי אף פעם לא נראה אוכל, שותה או ישן, מה שמוכיח שהוא רובוט.

כל הניסיונות להוכיח או להפריך את אנושיותו של ביירלי נכשלים. הוא מבקר אצל ארתור לנינג והרובופסיכולוגית סוזן קלווין המציעים לו תפוח. באדישות ביירלי נוגס בתפוח - מעשה שלא מוכיח שום דבר מפני שניתן לבנות רובוט המסוגל לאכול. קווין מנסה לעשות צילום רנטגן לביירלי בחשאי, אך ניסיון זה נכשל משום שביירלי לובש חליפת מגן נגד קרני רנטגן. בכל החקירות האלה, ביירלי נשאר חייכן ורגוע, ומציין כי הוא רק שומר את זכויות האזרח שלו, כפי שישמור על זכויותיהם של אזרחים אחרים אם יבחר לראשות העיר. מתנגדיו טוענים כי מכיוון שהוא רובוט, אין לו זכויות אזרח, אך ביירלי משיב להם שהם חייבים להוכיח שהוא רובוט לפני שזכויותיו יבוטלו - כולל הזכות למניעת בדיקה גופנית.

לאחר שכל הניסיונות הפיזיים להוכחה נכשלים, סוזן קלווין מציעה להם לעבור להוכחות מתחום הרובופסיכולוגיה. אם ביירלי הוא רובוט, הוא חייב לציית לשלושת חוקי הרובוטיקה. אם ביירלי יפר אחד מהם הפרת החוק תהווה הוכחה לכך שהוא לא רובוט. אך הוכחה זו לא עובדת בכיוון ההפוך משום שאם ביירלי מציית לשלושת החוקים הוא יכול להיות פשוט אדם טוב מאוד.

ביירלי לא מאשר ולא מכחיש את מעמדו כאדם לכל אורך הקמפיין שלו. בזמן שהוא נותן נאום, אחד ממתנגדיו רץ לבמה ומבקש מביירלי להכות אותו כדי להוכיח שהוא אדם. ביירלי מסרב בתחילה אך לאחר שנטען שזו הוכחה שהוא לא רובוט הוא מכה את המתלונן בפניו. האנשים משוכנעים שביירלי הוא אדם, ומסע ההכפשות של קווין נהרס. ביירלי זוכה בבחירות ללא קושי נוסף.

בסיום הסיפור, סוזן קלווין מתעמתת עם ביירלי, אשר מבלה שוב את הלילה ללא שינה. היא אומרת שבמידה מסוימת היא באמת מצטערת שהתגלה שביירלי הוא בן אדם, משום שבסופו של דבר רובוט הוא השליט האידיאלי, מאחר שאינו יכול לפעול באכזריות או בחוסר צדק. בנאום כמעט מתגרה, שלא כהרגלה, ד"ר קלווין מציינת שישנו מקרה אחד, שבו רובוט יכול להפר את החוק הראשון: במקרה שה"אדם" הנפגע הוא בעצם רובוט. משמעות הדבר היא שאם המתנגד שקיבל את המכה היה גם כן רובוט, ביירלי יכל להכות אותו וכך המכה לא מוכיחה את היותו אדם. בהערה בסוף הסיפור, ד"ר קלווין מציינת שאחרי מותו של ביירלי הוא ציווה לפרק את גופו לאטומים, ובכך לחסל את כל הראיות.

קטגוריה:יצירות משנת 1946
קטגוריה:סיפורי סוזן קלווין
הקונפליקט שיכול להימנע

הקונפליקט שיכול להימנע הוא סיפור מדע בדיוני קצר מאת אייזק אסימוב. הסיפור פורסם לראשונה ביוני 1950 ב-Astounding Science Fiction, הסיפור תורגם לעברית ב-1970 בספר "אני, רובוט".

בסיפור מופיע דמותו של סטיבן ביירלי מהסיפור "ראיה" שקדם לסיפור זה.

== עלילה ==
בהמשך לסיפור ראיה, בשנת 2052, סטיבן ביירלי נבחר למתאם העולמי לכהונה שנייה. תפקידו הוא לייעץ לארבעת המתאמים האזוריים בנוגע לפעילות בשטח הגאוגרפי שלהם. בפרט, הוא עוסק במערכת היחסים שלהם עם "המכונות", מחשבים עוצמתיים במיוחד האחראים על הכלכלה העולמית, ועם התנועות המתנגדות לרובוטים. במהלך הסיפור הוא מבקש את עזרתה של סוזן קלווין משום שהוא שם לב שהמכונות מבצעות טעויות הנוגעות לאנשים המתנגדים להם. יחדיו הם מגיעים למסקנה שהמכונות הכלילו את החוק הראשון על כלל האנושות כך שעכשיו הוא מנוסח כך: "לא יפגע רובוט לרעה באנושות, ולא יניח, במחדל, שהאנושות תיפגע". (בדומה לחוק אפס שמופיע בסיפורים יותר מאוחרים של אסימוב).

במהלך תפקידו, ביירלי מגיע למסקנה שאנשים המתנגדים למכונות ולרובוטים מזיקים לאנושות, לכן, הוא מציע לעשות מעיין "צייד מכשפות", שבו יוציאו את כל התנועות המתנגדות למכונות מחוץ לחוק, ובפרט את "האגודה למען האנושות". סוזן מתנגדת להצעה. היא מגיע למסקנה שהתקלות הן פעולות מכוונות. המכונות מאפשרות לאנשים מסוימים להינזק כדי למנוע בעתיד נזק גדול יותר לאנושות.

למעשה, המכונות מגיעות למסקנה שהדרך היחידה למלא את החוק הראשון היא להשתלט על האנושות, דבר ששלושת החוקים אמורים למנוע.

אסימוב חוזר לרעיונות אלה ב"השמש העירומה" וב"רובוטים של שחר", בהם במקום קבוצה קטנה של מכונות נוצר מצב בו התרומה הקטנה של רובוטים רבים, אשר כל אחד פועל עצמאית למניעת נזקים.

==עיבודים==
בפברואר 2017 הסיפור עובד לרדיו כפרק האחרון של סדרה בת חמש פרקים בשם "אני רובוט" בתוכנית "15 דקות של דרמה" ("15 Minute Drama") העסקה ביצירתו של אסימוב.

בסרט "אני, רובוט" משנת 2004 נמצאים אלמנטים מרכזיים מהסיפור הקונפליקט שיכול להימנע, כאשר המחשב V.I.K.I. משחק את תפקידן של המכונות.

==הערות שוליים==

קטגוריה:סיפורי הרובוטים של אסימוב
קטגוריה:יצירות משנת 1950
תהליך סטציונרי

תהליך סטציונרי למעלה, ותהליך לא סטציונרי למטה
במתמטיקה וסטטיסטיקה, תהליך סטציונרי (או תהליך סטציונרי במובן הצר או strict-sense stationary או SSS) הוא תהליך סטוכסטי אשר צפיפות הפילוג המשותפת אינה משתנה בהזזה בזמן. כתוצאה מכך, פרמטרים כגון התוחלת והשונות, אם הם קיימים, גם לא משתנים בזמן.

סטציונריות משמשת ככלי לניתוח סדרה עתית, שבה הדגימות לעיתים הופכות סטציונריות; לדוגמה, מידע כלכלי הוא לרוב עונתי ו/או תלוי ברמת מחירים אי-סטציונרית. סוג חשוב של חוסר סטציונריות (או אי-סטציונריות) שלא כולל צורה מגמתית מובהקת הוא התהליך הציקלוסטציונרי.

== הגדרה ==
פורמלית, יהי <math>\left\{X_t\right\}</math> תהליך סטוכסטי ויהי <math>F_{X}(x_{t_1 + \tau}, \ldots, x_{t_k + \tau})</math> פונקציית הצטברות של הפילוג המשותף של <math>\left\{X_t\right\}</math> בזמנים <math>t_1 + \tau, \ldots, t_k + \tau</math>. אזי, נאמר ש <math>\left\{X_t\right\}</math>  הוא תהליך סטציונרי במובן הצר אם ורק אם, עבור כל <math>k</math>, כל <math>\tau</math> וכל <math>t_1, \ldots, t_k</math>,
: <math> F_{X}(x_{t_1+\tau} ,\ldots, x_{t_k+\tau}) = F_{X}(x_{t_1},\ldots, x_{t_k}).</math>
כלומר הזזה ב-<math>\tau</math> לא משפיעה על  <math>F_X(\cdot)</math>  הפילוג המשותף.

== צורות חלשות יותר של סטציונריות ==
=== סטציונריות במובן הרחב ===
צורה חלשה יותר של סטציונריות שנמצאת בשימוש בעיבוד אותות ידועה כסטציונריות במובן הרחב (wide-sense stationary או WSS). סטציונריות במובן הרחב דורשת שרק המומנט הראשון והאוטקוואריאנס לא יהיו תלויים בזמן. כל תהליך סטציונרי במובן הצר הוא גם סטציונרי במובן הרחב.

אז, תהליך סטוכסטי בזמן רציף (x(t סטציונרי במובן הרחב מקיים את התכונה הבאה עבור התוחלת שלו:
: <math>\mathbb{E}[x(t)] = m_x(t) = m_x(t + \tau) \,\, \text{ for all } \, \tau \in \mathbb{R}</math>
ועבור פונקציות האוטקוואריאנס שלו:
: <math>\mathbb{E}[(x(t_1)-m_x(t_1))(x(t_2)-m_x(t_2))] = C_x(t_1, t_2) = C_x(t_1 + (-t_2), t_2 + (-t_2)) = C_x(t_1 - t_2, 0).</math>
התכונה הראשונה אומרת שהפונקציה (m<sub>x</sub>(t חייבת להיות קבועה. התכונה השנייה שפונקציית האוטוקוואריאנס תלויה רק בהבדל בין <math>t_1</math> ו <math>t_2</math>, וצריך להיות פונקציה של משתנה אחד ולא שניים. לכן, במקום לכתוב,
: <math>\,\!C_x(t_1 - t_2, 0)\,</math>
הכתיב המקוצר הוא
: <math>C_x(\tau) \,\! \mbox{ where } \tau = t_1 - t_2.</math>
זה גם אומר שהאוטוקורלציה  תלויה רק ב <math>\tau = t_1 - t_2</math>, כלומר:
: <math>\,\! R_x(t_1,t_2) = R_x(t_1-t_2) = R_x(\tau)</math>

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:עיבוד אותות
קטגוריה:תהליכים סטוכסטיים
הפעמון המזמר

הפעמון המזמר (באנגלית: The Singing Bell) הוא סיפור מדע בדיוני קצר מאת אייזק אסימוב. הסיפור הופיע לראשונה בגיליון ינואר 1955 של The Magazine of Fantasy and Science Fiction, ותורגם לעברית בשנת 1983 בגיליון 44 של פנטסיה 2000, ושוב ב-2014 בכתבי אייזק אסימוב 4. הפעמון המזמר היה הסיפור הראשון של אסימוב בו הופיע החוקר ונדל אורת', שהופיע גם בסיפורים האבן המדברת, הלילה הגווע והמפתח.

== עלילה ==
העבריין הפלילי לואי פייטון הוא אדם אשר רימה את החוק במשך שנים ושנים בלי להשאיר מספיק ראיות. באחת השנים, הוא טס עם אדם בשם אלברט קורנוול לירח, כדי למצוא מטמון של "פעמונים מזמרים" (סלעי ירח שאחרי ליטוש משמיעים צליל יפה מאוד כשמכים עליהם) בעלי ערך רב, שקורנוול השיג את מיקומם על ידי הריגת המחביא שלהם. בעולם יש אולי עשרה אנשים עם פעמון חסר פגם, ובמטמון יש יותר מעשרים. אחרי שהם מעבירים את השלל לחללית שלהם, פייטון הורג את קורנוול, לוקח את הפעמונים לכדור הארץ, מחביא אותם, ומשמיד את החללית.

המשטרה יוצרת קשר עם ונדל אורת', מדען אקסצנטרי, כדי שיעזור להם להוכיח שפייטון היה על הירח, וכך לקבל אישור להשתמש בחיישן-מוח עליו, כדי לקבל ראיות מספיקות להרשעה. עם זאת, מאחר שאפשר להשתמש עם חיישן-מוח על אדם רק פעם אחת, המשטרה רוצה להיות בטוחה שפייטון אכן היה על הירח. כפי שמסביר השוטר, לפייטון אין אליבי במובן הרגיל, אבל אין גם צורך בו. הרצח התרחש באוגוסט, וכל מסמך ועדות מראים שפייטון מבלה כל אוגוסט באחוזה מבודדת לחלוטין בהרי רוקי מאחורי שדה כוח חזק בלי לצאת משם ובלי לראות בני אדם אחרים תחת שום תנאים. לכן, ללא עדות משכנעת, כל בית דין יהיה חייב להאמין שכך היה גם השנה.

אורת' נותן לפייטון את הפעמון הפגום שלו לבדיקה, ומבקש ממנו לזרוק אותו עליו. פייטון מטיל את הפעמון בצורה גרועה והפעמון נופל לרצפה ונשבר לרסיסים. אורת' מוכיח שפייטון היה על הירח לאחרונה, ולא הצליח להטיל את הפעמון מאחר שטרם הסתגל בחזרה לכוח המשיכה של כדור הארץ. בתמורה לעזרתו אורת' מבקש פעמון מזמר מלוטש ללא פגם.

== קישורים חיצוניים ==
* הסיפור [https://web.archive.org/web/20151118224928/http://fantasia2000.org.il/base.asp?page=4410&issue=44&index=4403 הפעמון המזמר] באתר פרויקט פנטסיה 2000.

קטגוריה:סיפורים קצרים מאת אייזק אסימוב
קטגוריה:יצירות משנת 1955